Квалификације за Светско првенство у фудбалу 1934. године у Италији било је прво светско првенство на којем су биле потребне квалификације, јер је за прво Светско првенство у Уругвају 1930. позивнице делила ФИФА. Овај пут пријавиле су се 32 репрезентације, па је ФИФА била приморана организовати квалификационе утакмице у циљу смањења броја екипа на завршном турниру на предвиђених шеснаест. Чак је и домаћин Италија морала играти у квалификацијма. Бранилац титуле Уругвај је одбила учествовање на територији Европе у знак освете Европљанима који су масовно одбили путовање у Уругвај на прво светско првенство.